COMUNA SÎNTANDREI

Nr.5686 din 29.06.2017 

INFORMARE privind intenţia de elaborare 

Plan Urbanistic Zonal „Introducere teren în intravilan
și lotizare pentru locuințe cu funcțiuni complementare, 
localitatea Sîntandrei, județul Bihor”
Primăria Sîntandrei anunţă intenţia de elaborare a unui Plan urbanistic zonal ”Introducere teren în intravilan și lotizare pentru locuințe și funcțiuni complementare, sat Sîntandrei, comuna Sîntandrei, județul Bihor” la inițiativa proprietarilor terenului: Boța Florica, Potra Maria,Pituțiu Iuliana, Pop Florina Gheorghina, Șandor Florin Cornel, Tocai Adrian Bogdan, Oros Mariana adina, oros miron costel, Pop mircea florian 

Terenul luat în considerare este format din 9 parcele situate în sudul localității Sîntandrei și conform P.U.G 2006 (cu valabilitate prelungită), este traversat în diagonală de limita intravilanului.

În prezent, deoarece există o parcelă între zona construită și terenurile propuse spre parcelare, nu  se poate realiza un acces direct. Accesul dinspre strada Ogorului nu este indicat datorită lățimi de doar 9m a străzii care nu poate face față la traficul de pe 3 străzi noi. 
 Accesul se poate face doar ocolit dinspre vest, , din drumul județean DJ 797 pe strada Independenței și apoi pe strada Greierului de 12m lățime, la ultima parcelă spre sud. 
Terenul studiat fiind în extravilanul localității nu este reglementat din punct de vedere urbanistic. Pentru introducerea lui în intravilan în scopul lotizării pentru locuințe cu funcțiuni complementare, este necesară elaborarea unui plan urbanistic zonal cu respectarea prevederilor legii 350/2001 privind amenajarea teritoriului și urbanismul cu modificările și completările ulterioare. Se propune lotizarea în 86 de parcele pentru locuințe, pentru care se va asigura accesul prin crearea a 3 drumuri de câte 12m lățime și a unui drum de 9 m lățime. De asemeni  se va rezerva un spațiu de 3000 mp pentru realizarea unei zone verzi de recreere - parc.

Pe terenul propus pentru parcelare, fiind în extravilanul localității și folosit ca teren arabil, nu există dotări edilitare. Asigurarea cu energie electrică și gaz se va putea realiza prin extinderea rețelelor existente pe strada Ogorului. Alimentarea cu apă și canalizarea se vor realiza prin puțuri forate, respectiv prin rezervoare de vidanjare impermeabile, pe fiecare lot, până la extinderea rețelelor comunale de apă și canalizare în curs de execuție.

Etapele preconizate pentru consultarea publicului până la aprobarea P.U.Z. sunt :

1. - informare cu privire la intenţia de elaborare P.U.Z.

2. - consultarea documentaţiei de urbanism, propuneri preliminare

3. - informare cu privire la rezultatele consultării

     Persoana responsabilă cu informarea şi consultarea publicului este Mihuţa Tudora, consilier la compartimentul urbanism din cadrul  Primăriei comunei Sîntandrei - str. Principală, nr.452, tel: 0259-415947 int.16,  e-mail: primaria.santandrei@gmail.com.
Publicul este invitat să transmită observaţii şi propuneri  privind intenţia de elaborare Plan urbanistic zonal ”Introducere teren în intravilan și lotizare pentru locuințe cu funcțiuni complementare, localitatea Sîntandrei, județul Bihor”” în perioada 30.06 – 09.07.2017.

Observaţiile sunt necesare la elaborarea documentaţiei pentru P.U.Z. Răspunsul la observaţiile transmise va fi comunicat in scris persoanelor care au formulat sesizări/ sugestii, în perioada       10 – 12.07.2017.

